[{"text_idx": "#000000", "text": "Loovusest, visualiseerimisest ja kunstist ehk kogemused loovmeetodite messilt"}, {"text_idx": "#000001", "text": "Mis on loovus? Kuidas oma ideid visualiseerida? Miks on kasulik kunstiga tegeleda?... po\u0303nevaid vastuseid potsatas su\u0308lle Loovmeetodite messilt."}, {"text_idx": "#000002", "text": "Messil sai katsetada ja maitsta erinevaid loovmeetodeid. Lisaks Loovuskohviku kunstilise loomislabori to\u0308o\u0308toale, olid messil esindatud Loesje loovkirjutamise to\u0308o\u0308tuba ning Visualiseerimise-, Luguteatri- ja Animafilmi to\u0308o\u0308toad. Toimumiskohaks oli kultuuri ja teatriho\u0303ngu ta\u0308is NO99 teatrimaja."}, {"text_idx": "#000004", "text": "Hommik algas NO99 teatri dramaturg Laur Kaunissaare po\u0303nevate na\u0308idetega vu\u0308rtsitatud ettekandega teemal: \u201cMis on loovus?\u201d"}, {"text_idx": "#000005", "text": "Loovus on lai mo\u0303iste, aga u\u0308ldistavalt vo\u0303ib seda ka\u0308sitleda kui oskust jooksvalt olukordadele reageerida ja kohaneda. Loovuse vastand pole mitte andetus, vaid hirm. Sageli pidurdab heade ideede ellurakendamist just hirm teiste arvamuse ja tagaja\u0308rgede ees."}, {"text_idx": "#000011", "text": "Laur to\u0303i na\u0308iteid ka huvitavatest kultuurisu\u0308ndmustest, kus on julgetud eristuda. Na\u0308iteks NO99 projekt U\u0308htne Eesti Suurkogu, kus kadus piir reaalsuse ja ebareaalsuse vahel; 80\u2018 aastate tantsulavastus \u201cNelgid\u201d, kus terve lava oli ta\u0308is pa\u0308ris nelke, mis etenduse jooksul maatasa tantsiti; pa\u0308ikeseloojangu simulatsioon suures kunstihoones jne."}, {"text_idx": "#000013", "text": "U\u0308ldine eesma\u0308rk \u201cMida otsime?\u201d peaks ku\u0308ll olema so\u0303nastatud, aga vorm ja teekond selleni vo\u0303iks ja\u0308a\u0308da vabaks ja loovaks. Siis muutub inimese suhe tehtavaga palju isiklikumaks ja suureneb motivatsioon enesearenguks."}, {"text_idx": "#000014", "text": "Parim on loomingus oma sisetaju vo\u0303imalikult ta\u0308pne va\u0308ljendus \u2013 pane oma to\u0308o\u0308sse tunne sisse! Ainult sel moel saab see ka teises tunde u\u0308les a\u0308ratada ja teda to\u0303eliselt puudutada."}, {"text_idx": "#000015", "text": "Kokkuvo\u0303tvalt oli Lauri retsept loovuse toetamiseks to\u0308o\u0308s teiste inimestega/noortega:"}, {"text_idx": "#000020", "text": "U\u0308hise keele saavutamisel ro\u0303hutas Dan just visualiseerimise olulisust, sest vastasel juhul vo\u0303ime ra\u0308a\u0308kida u\u0308ksteisest mo\u0308o\u0308da. O\u0308eldes so\u0303na \u201chouse,\u201d kujutleb iga inimene omamoodi maja ette ja mo\u0303nel tuleb silmade ette hoopis Dr. House. Seeto\u0303ttu on oluline lisada ka pilt."}, {"text_idx": "#000022", "text": "Edasi ja\u0308tkus to\u0308o\u0308tuba visualiseerimist praktiseerides, sest juba teadatuntud Hiina vanaso\u0303na u\u0308tleb:\u201cRa\u0308a\u0308gi mulle ja ma unustan, na\u0308ita mulle ja ma ja\u0308tan meelde, kaasa mind ja ma mo\u0303istan.\u201d"}, {"text_idx": "#000024", "text": "Pealelo\u0303unal viisin ise la\u0308bi Loovuskohviku to\u0308o\u0308toa: \u201cKunstiline loomislabor,\u201d kus katsetasime erinevaid kunstiteraapias kasutatavaid meetodeid \u2013 eneseavastamiseks, suhtlemiseks ja koosloomiseks."}, {"text_idx": "#000025", "text": "Kunstimeetodite kasutamise 3 peamist kasutegurit/va\u0308a\u0308rtust on \u2013"}, {"text_idx": "#000026", "text": "Kunsti loomine vo\u0303imaldab meil ennast avastada, saada kontakti oma mo\u0303tete ja tunnetega. Ma\u0308rgata seda, mis on peidus meie sees ja ka alateadvuses. Seela\u0308bi suureneb eneseteadlikkus.\nKunsti loomine vo\u0303imaldab maandada stressi ja pingeid. Luues oleme olevikuhetkes \u2013 siin ja praegu. Ununevad argitoimetused ja muremo\u0303tted. Saame taas kogeda ma\u0308ngu ja loomisro\u0303o\u0303mu, millest oli kantud ka meie lapsepo\u0303lv.\nKunsti loomine ja sellest ra\u0308a\u0308kimine arendab suhtlemis- ja eneseva\u0308ljendusoskusi. Oma loomingust ra\u0308a\u0308kimine vo\u0303imaldab meil endal ka tehtud to\u0308o\u0308st teadlikumaks saada ja sageli ka enda kohta po\u0303nevaid avastusi teha. Grupis oma to\u0308o\u0308st ra\u0308a\u0308kimine ja a\u0308rakuulatuks saamine kasvatab aga enesekindlust ja esinemisjulgust."}, {"text_idx": "#000027", "text": "To\u0308o\u0308toas meisterdasime oma isikliku vapi ja deviisi, mille kaudu end teistele tutvustada; praktiseerisime suhtlemist joone ja piltide kaudu ning lo\u0303ime koos loovusmandala, mis va\u0308ljendab iga grupiliikme na\u0308gemust loovusest. Mandalast ja\u0308id lisaks sa\u0308ravatele piltidele silma ka laused:\u201cDisko pole oluline, loovus on po\u0303hiline!\u201d; \u201cU\u0308tle, et Sinus pole loovust ja pane ta\u0308hele, et kutsun Sulle kiirabi\u201d ja \u201cKo\u0303ik kasvab la\u0308bi armastuse!\u201d"}, {"text_idx": "#000028", "text": "Pa\u0308eva lo\u0303petas kogemusring ja o\u0303pitu analu\u0308u\u0308simine, mis to\u0303i va\u0308lja, et enamus leidsid enda jaoks kasulikke ja praktilisi meetodeid, millega oma to\u0308o\u0308d rikastada ja noortega to\u0308o\u0308sse rohkem loovust ja va\u0308rve tuua."}, {"text_idx": "#000032", "text": "Loovuskohvik on tervikliku arengu ruum \u2013 loov vaatenurk elule, kus jagame inspiratsiooni loomiseks, enesejo\u0303ustamiseks, loovaks suhtlemiseks ja stiilikujunduseks.Loovuskohviku missiooniks on inimeste loova enesekindluse jo\u0303ustamine ning visiooniks on maailm, kus inimesed elavad oma su\u0308dame ja\u0308rgi, rakendades oma imelisi andeid ja potentsiaali."}]